als_Latn dik_Latn sag_Latn
Qendër për të frenuar burokracinë dhe korrupsioninPostuar më: 01 April 2017 18:16
Krujë, hapet qendra nga ku qytetarët mund të marrin 230 shërbime publike. Harto: ofrohen thjeshtëzim procedurash
Të gjithë ata që kanë nevojë për të marrë informacione, listë dokumentesh apo për të aplikuar në një nga institucionet e qeverisë qendrore apo vendore nga sot do të shpenzojë më pak kohë për të përfunduar punë.
Hapet në qytetin e Krujës qendra e specializuar e dhënies së shërbimeve për qytetarët. Gjithkush në një kohë të shkurtër dhe duke eliminuar burokracitë dhe korrupsionin mund të marrë shërbimin që kërkon pa u sorollatur nga një institucion në tjetrin. Mbi 230 shërbime i gjen në një qendër “bërthamë” si rrjedhojë e ofrimit të një shërbimi të kualifikuar dhe efecientë. Qendra me një ndalesë në qytetin e Krujës është pjesë e një projekti inovativ që synon ti japë zgjidhje një problematike të hershme dhe të vazhdueshme të shërbimit të administratës shtetërore ndaj qytetarëve.
“Ne kemi nevojë si shoqëri të ndërtojmë besim reciprok të shtetit tek qytetarët dhe të qytetarëve tek shteti. Për të ndërtuar këtë besim duhen mekanizma dhe gjithë përpjekja jonë ka qenë të forcojmë shtetin për të ndërtuar besimin. Për këtë duhet një sistem i caktuar dhe gjithë reforma konsiston pra në këtë sistem, të cilin ne po ndërtojmë”, është shprehur ministrja Harito në fjalën e saj”, tha Ministrja e Inovacionit Milena Harito.
Në këtë qendër janë vendosur sportelet e Zyrës së Regjistrimit të Pasurive të Paluajtshme, Gjendjes Civile, Sigurimeve Shoqërore, Qendrës Kombëtare të Biznesit, Fondit të Sigurimit të detyrueshëm të Kujdesit Shëndetësor dhe Drejtorisë së Përgjithshme të Tatimeve. Qytetarët do të mund të marrin mbi 230 shërbime nga 6 institucione shtetërore qendrore dhe vendore.
“Ne sot këtu po shohim ambiente të bukura dhe zyra moderne, por ajo çfarë ju nuk shihni dhe që është akoma më e rëndësishme është procesi i riinxhinierimi dhe thjeshtëzimi i procedurave dhe monitorimi i performancës në ofrimin e shërbimeve publike të shtetit, në të mirë të qytetarit”, theksoi Harito.
“Ne sot këtu po shohim ambiente të bukura dhe zyra moderne, por ajo çfarë ju nuk shihni dhe që është akoma më e rëndësishme është procesi i riinxhinierimi dhe thjeshtëzimi i procedurave dhe monitorimi i performancës në ofrimin e shërbimeve publike të shtetit, në të mirë të qytetarit”, pohoi Drejtoresha e Bankës Botërore për Evropën Juglindore, Ellen Goldstein.
Agjencia e Shërbimeve Publike, ADISA vazhdon shtrirjen e saj në të gjithë territorin e vendit. Qendra e Krujës është e dyta, pas asaj të hapur në muajin nëntor në qytetin e Kavajës, ku vetëm në katër muaj nga hapja ka pasur një fluks prej mbi 10.000 aplikimesh. Ndërkohë që së shpejti pritet të hapen edhe në dy qytete të tjera si Fier dhe Gjirokastër.
als_Latn als_Latn als_Latn als_Latn als_Latn als_Latn als_Latn als_Latn als_Latn